Prima reacție a lui Vlad Voiculescu după tragedia de la "Victor Babeş".
Ministrul Sănătăţii, Vlad Voiculescu, transmite condoleanţe familiilor celor decedaţi la Spitalul Victor Babeş din Capitală. Voiculescu spune că este o anchetă penală în curs şi va solicita un control asupra problemelor tehnice care au dus la această tragedie. TIR-ul ATI de la "Victor Babeș" s-a defectat și, în urma incidentului, trei pacienți au murit, iar ceilalți cinci au fost transferați.
Vlad Voiculescu spune că a aflat de tragedia de la Spitalul "Victor Babeş" la ora 18.30."Am sunat pentru a mă asigura că pentru pacienţii COVID-19 se vor găsi locuri în alte spitale din Bucureşti. Am mers apoi acolo pentru a vorbi cu medicii şi conducerea spitalului. Cinci dintre ei au fost trasferaţi în siguranţă. Trei dintre ei, din păcate, nu au putut fi salvaţi", spune Voiculescu, pe pagina de Facebook. Potrivit ministrului, o anchetă penală este în desfăşurare.Marţi, ministrul Sănătăţii va solicita un control asupra problemelor tehnice care au dus la tragedia de la "Victor Babeş".Vlad Voiculescu a transmis condoleanţe pentru familiile îndurerate.